
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 51

         din 29 martie 2012

                           
 privind închirierea unor terenuri către persoane fizice 

Consiliul Local al Municipiului Sighişoara;

               
        Având în vedere expunerea de motive a Primarului municipiului cu propunerea de închiriere a unor terenuri către persoane fizice;

Având în vedere cererile unor persoane fizice, adresate Primăriei Municipiului Sighişoara, prin care acestea solicită închirierea unor terenuri aferente construcţiilor, proprietatea acestora;

Având în vedere că în urma închirierii terenurilor, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenurilor se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenurilor aferente construcţiilor, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1.  Se aprobă închirierea directă a suprafeţei  de 137 mp. teren curţi - construcţii, aferent construcţiei, situat în Municipiul Sighişoara, str. Avram Iancu, nr. 7, înscris în C.F. nr. 52965 (nr. C.F. vechi 707), sub nr. top. 1670, 1671/1, către Frîncu Vasile Dorin, proprietarul construcţiei.
Chiria va fi de 0,50 lei/mp./an, stabilită conform art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.04.2012, cu posibilităţi de prelungire.
Art.2. Se aprobă închirierea directă a suprafeţei indivize de 66 mp. teren (cota parte de 4/24), din care 29 mp. teren curţi – construcţii şi 37 mp. teren arabil, din suprafaţa totală de 394 mp. teren, aferent construcţiilor, situat în Municipiul Sighişoara, str. Horea Teculescu, nr. 112, înscris în C.F. nr. 52655 (nr. C.F. vechi 5454, nr. top. vechi imobil 1398/1, 1398/2), sub nr. cad. 52655, către Heghi Elisabeta şi Menyhart Ana, proprietarele construcţiei şi a cotei părţi de 20/24 din teren.

Chiria va fi de 0,75 lei/mp./an pentru terenul curţi construcţii şi 0,060 lei/mp./an pentru terenul arabil, stabilită conform art. 1 lit. a..2) şi art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.04.2012, cu posibilităţi de prelungire.
Art.3. Se aprobă închirierea directă a suprafeţei  de 2460 mp. teren aferent construcţiilor, din care 874 mp. teren curţi - construcţii şi 1586 mp. teren arabil, situat în Municipiul Sighişoara, sat Hetiur, nr. 208, înscris în C.F. nr. 52819 (nr. C.F. vechi 1396, nr. top. vechi imobil 922, 923), sub nr. cad. 52819, către Mihai Zoriţa, construcţiile fiind în proprietatea acesteia şi a soţului Mihai Ioan, care este decedat.
Chiria va fi de 0,25 lei/mp./an pentru terenul curţi construcţii şi 0,030 lei/mp./an pentru terenul arabil, stabilită conform art. 1 lit. a..2) şi art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.04.2012, cu posibilităţi de prelungire.
Art.4. Se aprobă închirierea directă a suprafeţei indivize de 64 mp. teren, aferent apartamentului nr. 5 şi construcţiilor anexe, situat în Municipiul Sighişoara, str. Ilarie Chendi, nr. 35, din suprafaţa totală de 460 mp. teren curţi –  construcţii, înscris în C.F. nr. 54201 (nr. C.F. vechi 7870), sub nr. top. 465/1/V – 465/1/IV/a, către Soroceanu Adriana, proprietara apartamentului nr. 5 şi a construcţiilor anexe.
Chiria va fi de 0,50 lei/mp./an, stabilită conform art. 4 din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.04.2012, cu posibilităţi de prelungire.
Art.5. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

 PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Arhitect şef ;

1 ex. Direcţia economică

11 ex.BC/FM

